钦定古今图书集成/明伦汇编/氏族典/第284卷 > 黄正
## 钦定古今图书集成/明伦汇编/氏族典/第284卷 > 黄正

按《广东通志》：“正字仲通，曲江人，后以字行。登进士，授
大名府司理。时待制王洙治河北漕，乞引济水灌怀、
卫民田，辟正卫州推官，专领水利。宰相王旦、杜衍交
章荐之，改著作佐郎，知南仪州，以病乞监宣州税。按
察使以歙州赋讼繁伙，请选异材参幕画，擢正太常
博士，佥书歙州判官，通判建州，转惠州，累迁屯田郎”
中。侬智高攻广州，与惠最近，正增堞濬隍，民恃无恐。
秩满，遂自免归。